విమర్శను తట్టుకోలేని అసహనంలో కమలనాధులు - Satyam NEWS
May 15, 2021 05: 12 AM
by Satyam NEWS May 3, 2021 May 3, 2021 0600
వ్యక్తి పూజకు వ్యతిరేకమైన బిజెపిలో అదే జాఢ్యం పెరిగిపోవడం దురదృష్టకరం. కాంగ్రెస్ పార్టీలో వ్యక్తి పూజ అధికమనే భావనతోనే ప్రజలు ఆ పార్టీని దేశంలో నామరూపాలు లేకుండా చేస్తున్నారు. కాంగ్రెస్ పేరు చెబితే అభ్యర్ధి ఎవరు అనేది చూడకుండా దేశంలో 30 శాతం మంది ఓట్లు వేసేవారు.
అలాంటిది ఇప్పుడు కాంగ్రెస్ పార్టీ మంచి అభ్యర్ధిని పెట్టినా డిపాజిట్లు కూడా దక్కడం లేదు. ఒకప్పుడు బిజెపికి ఇదే పరిస్థితి ఉండేది. బిజెపి అభ్యర్ధి ఎంత మంచి వ్యక్తి అయినా డిపాజిట్టు వచ్చేది కాదు. ఆ పరిస్థితి నుంచి పెరిగిన బిజెపి ఇప్పుడు దేశంలో ఒక శక్తిగా మారింది.
కాంగ్రెస్ అవలక్షణాలన్నీ వచ్చేశాయి…
అయితే ఇప్పుడు బిజెపి పరిస్థితి ఎలా ఉందంటే అన్నింటికి మోడీనే మందు అన్నట్లుగా తయారైంది. వ్యవస్థాగతంగా మెరుగుపడటం మాట మర్చిపోయిన బిజెపి, అప్పటిలో కాంగ్రెస్ అవలంబించిన అన్ని అవలక్షణాలను అనతి కాలంలోనే అలవరచుకుంది.
అధికారంలో ఉన్న బిజేపీయేతర పార్టీలను చీల్చడం, అవినీతిపరుడైనా సరే పార్టీలో చేర్చుకోవడం, మాట వినని వారిపై కేంద్ర ప్రభుత్వ సంస్థలతో దాడులు చేయించడం, పత్రికలతో బాటు ఎలక్ట్రానిక్ మీడియాను గుప్పిటిలో పెట్టుకోవడం, సోషల్ మీడియాలో ఏ మాత్రం విమర్శ వచ్చినా మూకుమ్మడి ఎదురుదాడి చేయడం బిజెపి లక్షణాలుగా మారిపోయాయి.
దేశ వైవిధ్యాన్ని ఇప్పటికైనా అర్ధం చేసుకోవాలి…
ఇంత పెద్ద దేశంలో అన్ని రాష్ట్రాల ప్రజలకు ఆకట్టుకోవడం సాధ్యం కాదు. అలాగని అందరిని అణచి వేయడం కూడా సాధ్యం కాదు. ప్రతిపక్ష పార్టీలు ఏది మాట్లాడినా మూకుమ్మడి దాడి చేయడం కూడా బిజెపికి అలవాటుగా మారిపోయింది.
సహనం అనేది ఏ మాత్రం కనిపించడం లేదు. బిజెపిది హిందూత్వ ఎజెండా అనేది ఇప్పుడు ప్రత్యేకంగా చెప్పాల్సిన అవసరం లేదు. అందరికి తెలిసిపోయింది. దీనికి దేశంలోని ముస్లింలు కూడా అలవాటు పడిపోయారు. అయినా సరే బిజెపి హిందూ ముస్లింల విభేదాలపైనే ఈనాటికీ రాజకీయాలు చేస్తున్నది.
మోడీ దైవాంశ సంభూతుడా?
రెండో సారి అధికారంలోకి వచ్చిన తర్వాత మోడీని దైవాంశ సంభూతుడుగా చూడటం బిజెపి నాయకులకు అలవాటు అయింది. నరేంద్రమోడీకి వ్యతిరేకంగా ఎవరు ఏ మాట మాట్లాడినా వారిని దేశద్రోహులు అన్నట్లు చూడడం ఏ లాజిక్ ప్రకారం కరెక్టో అర్ధం కాదు.
''దేశంలో తొలి దశ కరోనాను సమర్ధంగా ఎదుర్కొన్న ధీశాలి మోడీ'' అని బిజెపి చెప్పుకుంది. ప్రజలు అది నిజమే అనుకున్నారు. అలాంటప్పుడు రెండో దశ కరోనా విషయంలో దారుణంగా విఫలం అయినందుకు కూడా మోడీనే బాధ్యత వహించాలి కదా? అలా కాదట.
రాష్ట్రాలకు బాధ్యత లేదా అని ఎదురుదాడి చేస్తున్నారు. బిజెపి ఎక్కడైనా ఓడిపోతే స్థానిక నాయకులను నిందించడం, బారిని బలిపశువుల్ని చేయడం బిజెపికి అలవాటైంది. ఏ మాత్రం చిన్న విజయం దక్కినా దాన్ని మోడీ ప్రసాదంగా స్వీకరించడం కూడా అలవాటైంది.
రాజకీయ నాయకుడి నుంచి పరిణితి చెందిన రాజనీతిజ్ఞుడు గా మోడీ ఎదగాలంటే ఈ వ్యక్తిపూజను కట్టడి చేసుకోవాలి. ''మోదీ వర్సెస్ దీదీ'' అని వేరే ఎవరూ చెప్పలేదు… స్వయంగా మోడీనే చెప్పుకున్నాడు. మరి అలాంటప్పుడు దీదీ గెలిస్తే మోదీ ఓడినట్లు అనకూడదా? దాచిపెట్టినంత మాత్రాన అది నిజం కాకుండా పోతుందా? ఎదురు దాడి చేసినంత మాత్రాన నిజం మరుగునపడుతుందా???
vimarsanu tattukoleni asahanamlo kamalanaadhulu - Satyam NEWS
May 15, 2021 05: 12 AM
by Satyam NEWS May 3, 2021 May 3, 2021 0600
vyakti poojaku vyatirekamaina bijepilo adhe jaadyam perigipovadam duradrushtakaram. congress paartiiloo vyakti pooja adhikamane bhavanathone prajalu aa paartiini desamlo naamaruupaalu lekunda chestunnaru. congress paeru chebithe abhyardhi evaru anedi chudakunda desamlo 30 saatam mandi otlu vesevaaru.
alantidi ippudu congress party manchi abhyardhini pettina depaajitlu kuudaa dakkadam ledu. okappudu bijepiki ide paristhiti undedi. bijepi abhyardhi entha manchi vyakti aina depajittu vachedi kaadu. aa paristhiti nunchi perigina bijepi ippudu desamlo oka saktigaa maarindi.
congress avalakshanaalannii vachesai
ayithe ippudu bijepi paristhiti ela undante annintiki modine mandu annatlugaa tayaaraindi. vyavasthaagatamgaa merugupadatam maata marchipoyina bijepi, appatilo congress avalambinchina anni avalakshanhaalanu anathi kaalamlone alavarachukundi.
adhikaaramlo unna bijeepeeyetara paarteelanu cheelchadam, avineetiparudainaa sare paartiiloo cherchukovadam, maata vinani vaaripai kendra prabhutva samsthalatho daadulu cheyinchadam, patrikalatho baatu electronic meedianu guppitilo pettukovadam, soshal medialo e maatram vimarsa vachina mookummadi edurudaadi cheyadam bijepi lakshanaalugaa maripoyayi.
desha vaividhyaanni ippatikaina ardham chesukovali
inta pedda desamlo anni rashtrala prajalaku aakattukovadam saadhyam kaadu. alaagani andarini anachi veyadam kuudaa saadhyam kaadu. pratipaksha paarteelu edhi matladina mookummadi daadi cheyadam kuudaa bijepiki alavaatugaa maaripoyindi.
sahanam anedi e maatram kanipinchadam ledu. bijepidi hindutva ezenda anedi ippudu pratyekamgaa cheppaalsina avasaram ledu. andariki telisipoyindi. deeniki desamloni muslimlu kuudaa alavaatu padipoyaaru. aina sare bijepi hindu muslimla vibhedaalapaine eenaatikee rajakeeyaalu chestunnadi.
mody daivansa sambhutuda?
rendo saari adhikaaramloki vachina tarvaata modeeni daivansa sambhootudugaa chudatam bijepi naayakulaku alavaatu ayindi. narendramodiki vyatirekamgaa evaru e maata matladina vaarini deshadrohulu annatlu chudadam e lajic prakaaram karekto ardham kaadu.
''desamlo toli dasha karonanu samardhamgaa edurkonna dheeshaali mody'' ani bijepi cheppukundi. prajalu adhi nijame anukunnaru. alantappudu rendo dasha karona vishayamlo daarunamgaa viphalam ayinanduku kuudaa modine baadhyata vahinchaali kada? alaa kaadata.
rashtralaku baadhyata leda ani edurudaadi chestunnaru. bijepi ekkadaina odipothe sthaanika naayakulanu nindinchadam, baarini balipasuvulni cheyadam bijepiki alavaataindi. e maatram chinna vijayam dakkina daanni mody prasaadamgaa sweekarinchadam kuudaa alavaataindi.
rajakeeya nayakudi nunchi pariniti chendina raajaneetignudu gaa mody edagalante ee vyaktipoojanu kattadi chesukovali. ''modii verses deedee'' ani vere evaruu cheppaledu swayamgaa modine cheppukunnadu. mari alantappudu deedee geliste modii oodinatlu anakudada? dachipettinanta maatraana adhi nijam kakunda potunda? eduru daadi chesinanta maatraana nijam marugunapadutundaa???